Mjekrat në ushtrinë amerikane
Sekti fetar sikh thotë se rregullat e reja për lejimin e mjekrës nuk janë të mjaftueshme
Ushtria amerikane tashmë ka disa rregulla të reja për të cilat thotë se u japin ushtarëve më shumë liri për mbajtjen e mjekrës dhe veshjeve të caktuara për arsye fetare. Por siç na njeh materiali në vazhdim, pjestarët e disa grupeve fetare besojnë se rregullat e reja nuk janë të mjaftueshme. Ushtria amerikane zakonisht nuk e lejon mjekrën, për shkak të uniformës dhe disiplinës. Por tani kjo po ndryshon, duke e bërë më të lehtë për ushtarët që të lejohen të mbajnë mjekër për arsye fetare si dhe veshje të tilla fetare si çallmën, për sa kohë që ato nuk pengojnë misionin apo përdorimin e paisjeve si maskat e gazit apo helmetat. Zëdhënësi i Pentagonit, Nënadmirali i Marinës John Kirby. Çështja doli në pah gjatë gjykimit të Nidal Hasan, majori mysliman i ushtrisë amerikane i dënuar për vrasjet në Fort Hood. Gjykatësi e urdhëroi atë që të hiqte mjekrën. Rregullat e reja nuk vinë si rezultat i trysnisë nga myslimanët, por nga një grup i vogël i sektit Sikh. Flitet për tre besimtarë Sikh në Ushtrinë amerikane. Majori rezervist Kamal Kalsi, mjek i urgjencës dhe hero i dekoruar i luftës, është një ëprej tyre. Ai foli me ne përmes Skype. Feja Sikh-e i ndalon besimtarët madje që të presin flokët apo mjekrën. Rregullat e reja u mundësojnë komandantëve që të lejojnë mbajtjen e saj por brenda rregullave ekzistuese. Por disa, si Radjeep Singh thonë se kjo nuk është e pranueshme. Kritikët po ashtu kundërshtojnë pjesë të rregullave që u kërkojnë atyre të marrin leje sa herë që ndryshojnë bazën. Grupet islamike amerikane janë të inkurajuar nga ndryshimet dhe thonë se duhet shkuar edhe më tej, kryesisht për gratë në ushtri. Abdel-Rasheed Mahammad ishte kleriku i parë myslman në ushtrinë amerikane. Pentagoni thotë se u takon komandantëve të Ushtrisë, Forcave Ajrore, Detare dhe Marinsave që të zbatojnë rregullat. Veprimtarët, nga ana tjetër, thonë se do të kërkojnë më shumë ndryshime tani që këto rregulla do të zbatohen në jetën ushtarake.